**Logg – Fordypningsoppgave**

OBS! Loggen slutter på uke 19, fortsettelsen ligger i portefølje-loggen.

***Uke 10***

|  |  |  |  |  |
| --- | --- | --- | --- | --- |
| **Mandag** |  | **Onsdag** | **Torsdag** |  |
| * Undersøke litt om de to valgene, AD versus Linux og apache |  | * Sette opp en Windows virtuell maskin | * Sette opp enda en Windows vm, klient-versjon denne gangen |  |

***Mandag***

Jeg undersøkte litt om AD, Active Directory, for jeg lurer på om jeg vil bruke Linux, men vil dyppe tærne mine i begge, så jeg kan vurdere mellom de to.

***Onsdag***

I dag har jeg fått blitt litt mer kjent med Hyper-V og vi fikk en liten forelesning av Shazia om Windows Server 2022 oppsett og hvordan man skal velge de forskjellige innstillingene for å skape en. Videre endret vi noen innstillinger inne på selve maskin (virtuelle), vi satt riktig navn, tidssone. Shazia sa at vi måtte minne hun på at Windows-en var uten produktnøkkel, så den varer bare i tretti dager.

***Torsdag***

Jeg har lagd en virtuell klient-maskin med Windows 10 på. Jeg valgte versjonen Windows 10 Education Pro, siden den passet best, for jeg trenger ikke alle funksjonene. Jeg startet deretter begge maskinene opp og forsøkte å koble dem sammen i et LAN, noe som gikk helt fint.

***Uke 11***

|  |  |  |  |  |
| --- | --- | --- | --- | --- |
| **Mandag** | **Tirsdag** | **Onsdag** | **Torsdag** | **Fredag** |
| Sette opp fjerntilgang |  | Lære mer om AD | GPO, AD, wallpaper på datamaskiner |  |

***Mandag***

Jeg fikk satt opp fungerende fjernstyring via LAN-et. Også fikk jeg lagt inn noe teknisk dokumentasjon. Fokuset var bra, og jeg føler jeg fikk gjort en god del på den tiden jeg fikk, og lærte litt mer om nettverk.

***Onsdag***

I dag fikk jeg laget et nettverkskart, og organisasjonskart, for oversikt. Jeg måtte også derfor lage en avdeling i organisasjonen kalt Medier, og en gruppe under det kalt MedierAnsatte, der den første brukeren ble laget, Arne Nilsen. Jeg gjorde win10klient en del av domenet og logget inn som arnenilsen med passordet Sommer123. Nå er det endelig mulig å lage mange brukere, en simulert organisasjon, som jeg kan styre med ting som Group Policy.

***Torsdag***

På torsdag greide jeg å lære litt om GPO og hvordan man setter Group Policy, som jeg skal bruke til å sette bakgrunn på alle medlemmer i medie-ansatte-avdelingen. Jeg ble ferdig med dette, bare at jeg ikke fikk testet om det funket.

Det ble også endringer i nettverksoppsettet, som betyr at jeg må oppdatere kartet, siden jeg byttet fra switch til ruter, slik at jeg kan koble Laptop-en til enkelt, uten å trenge kabel.

Arbeidsinnsatsen i dag var god, selv om jeg føler jeg kunne gjort litt mer. Jeg føler ikke helt på tidspresset, selv om det er en ting å tenke på.

Neste gang vil jeg teste Group Policy og oppdatere nettverkskart og organisasjonskart, slik at de stemmer med virkeligheten.

***Uke 17***

|  |  |  |  |  |
| --- | --- | --- | --- | --- |
| **Mandag** | **Tirsdag** | **Onsdag** | **Torsdag** | **Fredag** |
| - | - | -Organisere  -Friske opp | -Få wallpaper-policy til å fungere  -Laste opp på Github | -  (Tur) |

***Onsdag***

På den dagen fikk jeg ikke gjort enormt mye, siden det har vært en stund siden jeg sist hadde fordypning og måtte friske opp og sette opp ting igjen, i tillegg hadde jeg et skjema å fylle. Det jeg fikk gjort var å få organisert dokumentasjonen i forskjellige mapper basert på bruk og f.eks. feilmeldinger. Jeg er ikke helt fornøyd med hva jeg fikk gjort i dag, men nå som jeg har kommet opp på føttene igjen, håper jeg det går raskere.

***Torsdag***

I dag fikk jeg testet at bakgrunnsbilde-policyen fungerer. Jeg la også til to ekstra avdelinger, nyheter og utvikling, hvor jeg prøvde å få til en policy for å hindre bruk av kontrollpanelet, noe jeg ikke har testet helt enda fordi jeg ikke rakk det. Jeg må si meg en del mer fornøyd med det jeg gjorde i dag, for jeg føler jeg fikk til noe.

***Uke 18***

***Mandag***

I dag var det ikke så mye tid til å gjøre ting, men jeg fikk testet en ny GPO og konfigurert ruteren. Den nye GPO-en gjør slik at kontrollpanelet blir stengt for brukere under journalister OU-en. Ruterens passord og navn endret jeg, samt nettverksnavn og passord der.

***Uke 19***

***Mandag***

I dag fikk jeg dessverre ikke gjort så mye. Dette er grunnet at jeg fikk noen tekniske problemer med ip-adressen til host-pc-en med de virtuelle maskinene. Det som skjedde var at remote connection til maskinen funket ikke, og jeg fant ut at det skjedde fordi den ikke hadde en statisk ip-adresse og endret seg fra 192.168.0.100 til 192.168.0.101. Derfor fikk jeg lyst til å endre den til statisk. For å gjøre det gikk jeg inn via fysisk kobling og endret adressen. På samme tidspunkt fant jeg ut at siden jeg ville endre adressen en som var under 172.18.0-subnettet, måtte jeg også endre DHCP-innstillingene i ruteren. Der oppsto det et problem som ble fikset av å først endre ruterens adresse og deretter gateway. Det var en lærerik dag, men jeg føler ikke det ble gjort enormt mye.

***Fredag***

Denne dagen brukte jeg over halvparten av tiden på portefølje, men angående fordypning klarte jeg å sette opp en god konfigurasjon til nettverket. Det første jeg gjorde var å gjøre slik at DHCP-rangen ble 176.18.0.101-176.18.0.199 siden de statiske adressene på VM-ene egentlig var 176 i den første oktetten og ikke 172. Med det kom jo også at ruteradressen og gateway-adressen ble endret til å starte med 176. Det andre jeg gjorde var å reservere de statiske ip-adressene, hvor jeg måtte oppgi en MAC-adresse i tillegg til hvilken ip-adresse det gjaldt. Det siste som ble gjort var å sette riktig DNS-server, siden jeg vil at min virtuelle Windows Server 2022 skal være nettverkets DNS-server og ikke ruteren. Derfor satt jeg den under DHCP-tabben enkelt og greit til 176.18.0.100, som er den statiske adressen til serveren. Det er også derfor DHCP-rangen nå starter på 176.18.0.101 istedenfor den som slutter med 100.

Jeg lærte mye nytt i dag og fikk fikset problemer jeg hadde som hindret meg fra å komme videre, så jeg er mye mer motivert for å jobbe med fordypningen de to siste ukene fremover. Neste gang vil jeg få til en remote connection igjen sånn at jeg slipper å bruke unødvendige med kabler og plass, i tillegg vil jeg legge til alle adresser som er statiske, ikke bare den ene jeg har lagt til frem til nå, og mer.

**OBS! du finner videre logg i portefølje-mappen. Der er det en portefølje x fordypningslogg.**